Crucifixion

Le crucifixion es un methodo de execution capital in le qual le condemnato es ligate o clavate a un grande cruce, trabe, o palo de ligno, e lassate pender usque al morte eventual. Illo esseva usate como punition per le persas, carthagineses, e romanos, inter alteres. Le crucifixion ha essite usate in alcun paises mesmo usque in le seculo 21.Roger Bourke, Prisoners of the Japanese: Literary imagination and the prisoner-of-war experience (St Lucia: University of Queensland Press, 2006), Chapter 2 "A Town Like Alice and the prisoner of war as Christ-figure", pp. 30–65.

Le crucifixion de Jesus es central in le christianismo, e le cruce (in le catholicismo roman generalmente depictate con Jesus clavate a illo) es le symbolo religiose preeminente del christianismo. Su morte es le exemplo le plus prominente de crucifixion in le historia, lo que ha facite que multe culturas moderne associe iste methodo de execution quasi exclusivemente con Jesus e le spiritualitate christian. Altere figuras christian es traditionalmente credite haber subite crucifixion alsi, includente Sancte Petro, qui, secundo le tradition ecclesiastic, esseva crucificate a capite in basso, e Sancte Andreas, qui, secundo le tradition, esseva crucificate super un cruce in forma de X.

Hodie, un numero limitate de christianos se submitte voluntariemente a crucifixiones non letal como practica devotional.


Categoria:Pena capital
Categoria:Methodos de execution
Categoria:Tortura
Categoria:Positiones human
Categoria:Executiones public
Categoria:Crucifixes per function